stanford-oval/wikipedia huggingface dataset:
สมเด็จพระนางเจ้าโสมนัสวัฒนาวดี
ทรงพระครรภ์และทรงพระประชวร

ตั้งแต่ราชาภิเษกสมรส สมเด็จพระนางเธอ พระองค์เจ้าโสมนัสวัฒนาวดีเป็นพระอัครมเหสีร่วมพระราชหฤทัยของพระราชสวามีโดยสนิทสนมกลมเกลียว ทั้งในส่วนพระองค์และทางราชการแผ่นดิน พระองค์เสวยสุขสำราญพระหฤทัยมาตลอดเวลา 6 เดือน ซึ่งทรงพระครรภ์
ครั้นเดือนถัดมา พระองค์ทรงพระอาเจียนเนือง ๆ และทรงเบื่อพระกระยาหาร ต่อมาในวันที่ 24 มิถุนายน พ.ศ. 2395 พระอาการรุนแรงขึ้น ทรงปวดพระอุทร ทรงคลื่นเหียน ทรงพระอาเจียน และทรงปวดพระอุทรอยู่ 4-5 วัน ซึ่งแพทย์หลวงได้ถวายการรักษา
ต่อมาเมื่อวันที่ 1 กรกฎาคม พระองค์ทรงหายประชวร ทรงพระสำราญเป็นปกติได้ราว 40 วัน ครั้นพระครรภ์ล่วงเข้า 7 เดือน พระอาการปวดพระอุทรก็กลับมาเป็นอีก และทรงพระอาเจียนอยู่เรื่อย ๆ ในคืนวันที่ 9 สิงหาคม ครั้นรุ่งขึ้นก็มีพระอาการไข้ พระองค์ร้อนยิ่งขึ้น จนวันที่ 14 สิงหาคม พระอาการก็ทุเลาลงแต่ยังทรงอ่อนเพลียอยู่ เสวยพระกระยาหารไม่ค่อยได้ ครั้นคืนวันที่ 17 สิงหาคม พระองค์กลับล้มประชวรพระโรคอย่างเดิมอีกแต่ร้ายแรงกว่า ทรงคลื่นเหียนและทรงพระอาเจียนกำเริบตลอดทั้งวัน ซ้ำพระอุทรปั่นป่วนรวดร้าวจนคาดกันว่าน่าจะมีพระประสูติการแน่ ๆ แล้วก็เป็นจริงดังคาด
พระราชกรณียกิจ

ในสมัยรัชกาลที่ 4 แต่แรกยังไม่มีละครหลวง สมเด็จพระนางเจ้าโสมนัสวัฒนาวดีทรงฝึกหัดคณะละครส่วนพระองค์ และทรงฟื้นฟูละครหลวงขึ้น เนื่องจากละครหลวงเลิกเสียเมื่อรัชกาลที่ 3 เพราะพระบาทสมเด็จพระนั่งเกล้าเจ้าอยู่หัวไม่โปรดละคร แต่พระบาทสมเด็จพระจอมเกล้าเจ้าอยู่หัวไม่ทรงรังเกียจการเล่นละคร สมเด็จพระนางเจ้าโสมนัสวัฒนาวดีจึงทรงหัดละครเด็กผู้หญิง ในพระบรมมหาราชวังขึ้นชุดหนึ่ง แต่ยังไม่ทันจะได้ออกโรง พระองค์ก็สิ้นพระชนม์เสียก่อนเมื่อปี พ.ศ. 2395 ครั้นถึงปี พ.ศ. 2396 มีช้างเผือกแรกมาคู่พระบารมี คือพระวิมลรัตนกิริณี พระบาทสมเด็จพระจอมเกล้าเจ้าอยู่หัวจะทรงปรารภถึงการที่เคยมีละครหลวงสมโภชช้างเผือก เมื่อในสมัยรัชกาลที่ 2 จึงโปรดให้รวมละครของสมเด็จพระนางเจ้าโสมนัสวัฒนาวดี ฝึกหัดเป็นละครหลวง จึงทันออกโรงเล่นสมโภชช้างเผือกที่ 2 คือพระวิสุทธรัตนกิริณี เมื่อปี พ.ศ. 2397 จึงได้มีละครหลวงขึ้นในรัชกาลที่ 4 แต่นั้นมา โดยคณะละครของพระองค์มีละครหญิงที่สำคัญเช่นเจ้าจอมมารดาเขียน ในรัชกาลที่ 4 ท้าววรจันทร์ (เจ้าจอมมารดาวาด ในรัชกาลที่ 4) ซึ่งได้กลายมาเป็นครูละครที่สำคัญในเวลาต่อมา
พระราชอิสริยยศและพระเกียรติยศ

| ธรรมเนียมพระยศของ สมเด็จพระนางเจ้าโสมนัสวัฒนาวดี |
| --- | --- |
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
พระราชอิสริยยศและพระเกียรติยศ > พระราชอิสริยยศ

หม่อมเจ้าโสมนัส ใน พระเจ้าลูกยาเธอ พระองค์เจ้าลักขณานุคุณ (21 ธันวาคม พ.ศ. 2377 - พ.ศ. 2388)
พระเจ้าหลานเธอ พระองค์เจ้าโสมนัสวัฒนาวดี (พ.ศ. 2388 - 2 มกราคม พ.ศ. 2395)
สมเด็จพระนางเธอ พระองค์เจ้าโสมนัสวัฒนาวดี (2 มกราคม พ.ศ. 2395 - 10 ตุลาคม พ.ศ. 2395)
สมเด็จพระนางเจ้าโสมนัสวัฒนาวดี (สมัยรัชกาลที่ 6)
ดูเพิ่ม

วัดโสมนัสราชวรวิหาร
แหล่งข้อมูลอื่น

พระราชประวัติและพระอาการประชวรจนสวรรคตแห่งสมเด็จพระนางเจ้าโสมนัสวัฒนาวดี เก็บถาวร 2007-05-19 ที่ เวย์แบ็กแมชชีน
| ด ค กพระมเหสีในราชวงศ์จักรี |
| --- | --- |
รัชกาลที่ 1:  สมเด็จพระอมรินทราบรมราชินี 
รัชกาลที่ 2:  สมเด็จพระศรีสุริเยนทราบรมราชินี  สมเด็จพระเจ้าบรมวงศ์เธอ เจ้าฟ้ากุณฑลทิพยวดี 
รัชกาลที่ 3:  มิได้สถาปนา 
รัชกาลที่ 4:  สมเด็จพระนางเจ้าโสมนัสวัฒนาวดี  สมเด็จพระเทพศิรินทราบรมราชินี  พระสัมพันธวงศ์เธอ พระองค์เจ้าพรรณราย 
รัชกาลที่ 5:  สมเด็จพระศรีพัชรินทราบรมราชินีนาถ พระบรมราชชนนีพันปีหลวง  สมเด็จพระนางเจ้าสุนันทากุมารีรัตน์ พระบรมราชเทวี  สมเด็จพระศรีสวรินทิราบรมราชเทวี พระพันวัสสาอัยยิกาเจ้า  สมเด็จพระปิตุจฉาเจ้า สุขุมาลมารศรี พระอัครราชเทวี  พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา  พระอรรคชายาเธอ พระองค์เจ้าเสาวภาคย์นารีรัตน์  พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา  เจ้าดารารัศมี พระราชชายา  พระเจ้าบรมวงศ์เธอ พระองค์เจ้าทักษิณชา นราธิราชบุตรี 
รัชกาลที่ 6:  พระนางเจ้าสุวัทนา พระวรราชเทวี  สมเด็จพระนางเจ้าอินทรศักดิศจี พระวรราชชายา  พระนางเธอ ลักษมีลาวัณ 
รัชกาลที่ 7:  สมเด็จพระนางเจ้ารำไพพรรณี พระบรมราชินี 
รัชกาลที่ 8:  มิได้ราชาภิเษกสมรส 
รัชกาลที่ 9:  สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 
รัชกาลที่ 10:  สมเด็จพระนางเจ้าสุทิดา พัชรสุธาพิมลลักษณ พระบรมราชินี 
ตัวหนา คือ พระอัครมเหสี
ไวรัสคอมพิวเตอร์

ไวรัสคอมพิวเตอร์ (อังกฤษ: computer virus) ซึ่งเรียกชื่อเลียนแบบ ไวรัส ที่เป็นสิ่งมีชีวิต แต่เป็นคำเรียกแบบย่อของ โปรแกรมคอมพิวเตอร์ ที่มีชุดคำสั่งระบบปฏิบัติการใดๆก็ตามเท่าที่โปรแกรมถูกเขียนขึ้นมาเพื่อการใดการหนึ่งทั้งที่มีประโยชน์ทางการทำงานตามผู้เขียนโปรแกรมนั้นขึ้นมาและไวรัสสามารถทำให้คอมพิวเตอร์พังได้
ข้อมูล

ไวรัสคอมพิวเตอร์ ที่บุกรุกเข้าไปในเครื่องคอมพิวเตอร์โดยไม่ได้รับความยินยอมจากผู้ใช้ ส่วนมากมักจะมีประสงค์ร้ายและสร้างความเสียหายให้กับระบบของเครื่องคอมพิวเตอร์นั้นๆ
ในเชิงเทคโนโลยีความมั่นคงของระบบคอมพิวเตอร์นั้นไวรัสเป็นโปรแกรมคอมพิวเตอร์ที่สามารถทำสำเนาของตัวเอง เพื่อแพร่ออกไปโดยการสอดแทรกตัวสำเนาไปในรหัสคอมพิวเตอร์ส่วนของข้อมูลเอกสารหรือส่วนที่สามารถปฏิบัติการได้ ดังนั้นไวรัสคอมพิวเตอร์จึงมีพฤติกรรมในลักษณะเดียวกับไวรัสในทางชีววิทยา ซึ่งสามารถแพร่กระจายไปในเซลล์ของสิ่งมีชีวิตในลักษณะเดียวกันนี้ คำอื่นๆ ที่ใช้กับไวรัสในทางชีววิทยายังขยายขอบข่ายของความหมายครอบคลุมถึงไวรัสในทางคอมพิวเตอร์ เช่น การติดไวรัส (infection) แฟ้มข้อมูลที่ติดไวรัสนี้จะเรียกว่า โฮสต์ (host) ไวรัสนั้นเป็นประเภทหนึ่งของโปรแกรมประเภทมัลแวร์ (malware) หรือโปรแกรมที่มีประสงค์ร้าย ในความหมายที่ใช้กันทั่วไปนั้น ไวรัสยังใช้หมายรวมถึง เวิร์ม (worm) ซึ่งก็เป็นโปรแกรมอีกรูปแบบหนึ่งของมัลแวร์ ซึ่งบางครั้งก็ทำให้ผู้ใช้คอมพิวเตอร์นั้นสับสนเมื่อคำไวรัสนั้นใช้ในความหมายที่เฉพาะเจาะจง คอมพิวเตอร์ไวรัสนั้นโดยทั่วไปจะไม่ส่งผลก่อให้เกิดความเสียหายต่อฮาร์ดแวร์โดยตรง แต่จะทำความเสียหายต่อซอฟต์แวร์
ในขณะที่ไวรัสโดยทั่วไปนั้นก่อให้เกิดความเสียหาย (เช่น ทำลายข้อมูล) แต่ก็มีหลายชนิดที่ไม่ก่อให้เกิดความเสียหาย เพียงแต่ก่อให้เกิดความรำคาญเท่านั้น ไวรัสบางชนิดนั้นจะมีการตั้งเวลาให้ทำงานเฉพาะตามเงื่อนไข เช่น เมื่อถึงวันที่ที่กำหนด หรือเมื่อทำการขยายตัวได้ถึงระดับหนึ่ง ซึ่งไวรัสเหล่านี้จะเรียกว่า บอมบ์ (bomb) หรือระเบิด ระเบิดเวลาจะทำงานเมื่อถึงวันที่ที่กำหนด ส่วนระเบิดเงื่อนไขนั้นจะทำงานเมื่อผู้ใช้คอมพิวเตอร์มีการกระทำเฉพาะซึ่งเป็นตัวจุดชนวน ไม่ว่าจะเป็นไวรัสชนิดที่ก่อให้เกิดความเสียหายหรือไม่ก็ตาม ก็จะมีผลเสียที่เกิดจากการแพร่ขยายตัวของไวรัสอย่างไร้การควบคุม ซึ่งจะเป็นการบริโภคทรัพยากรคอมพิวเตอร์อย่างไร้ประโยชน์ หรืออาจจะบริโภคไปเป็นจำนวนมาก
ไวรัสคอมพิวเตอร์ (Computer Virus) คือ โปรแกรมชนิดหนึ่งที่มีความสามารถในการสำเนาตัวเองเข้าไปติดอยู่ในเครื่องคอมพิวเตอร์ และถ้ามีโอกาสก็สามารถแทรกเข้าไปติดอยู่ในระบบคอมพิวเตอร์อื่นๆ ซึ่งอาจเกิดจากการนำเอาแผ่นดิสก์หรือแฟลชไดร์ฟที่ติดไวรัสจากเครื่องหนึ่งไปใช้กับอีกเครื่องหนึ่ง
การที่คอมพิวเตอร์ใดติดไวรัส หมายความว่าไวรัสได้เข้าไปผังตัวอยู่ในหน่วยความจำคอมพิวเตอร์เครื่องนั้นเรียบร้อยแล้ว การที่ไวรัสจะเข้าไปอยู่ในหน่วยความจำได้นั้นจะต้องมีการถูกเรียกใช้ให้ทำงาน ซึ่งโดยปกติแล้วผู้ใช้มักจะไม่รู้ตัวเลยว่า ขณะที่ตนเรียกใช้โปรแกรมหรือเปิดไฟล์ใดๆขึ้นมาทำงาน ก็ได้เรียกไวรัสขึ้นมาทำงานด้วย
จุดประสงค์การทำงานของไวรัสแต่ละตัวขึ้นอยู่กับผู้เขียนโปรแกรมไวรัสนั้น เช่น อาจสร้างไวรัสให้ไปทำลายโปรแกรมหรือข้อมูลอื่นๆ ที่อยู่ในเครื่องคอมพิวเตอร์ หรือแสดงข้อความวิ่งไปมาบนหน้าจอคอมพิวเตอร์ เป็นต้น
ไวรัส (Virus) เป็นมัลแวร์ (Malware) ชนิดแรกที่เกิดขึ้นบนโลกนี้และอยู่มานาน ดังนั้นโดยทั่วไปตามข่าวหรือบทความต่างๆที่ไม่เน้นไปทางวิชาการมากเกินไป หรือเพื่อความง่ายและคุ้นเคยที่จะพูด ก็จะใช้คำว่า Virus แทนคำว่า Malware แต่ถ้าจะคิดถึงความจริงแล้วมันไม่ถูกต้อง อาจจะเป็นเพราะความเคยชินหรืออะไรก็ตาม จึงกลายเป็นว่าคนส่วนใหญ่ใช้คำว่า Virus แทนคำว่า Worm, Trojan, Spyware, Adware เป็นต้น ที่ถูกต้องควรใช้คำว่ามัลแวร์ (Malware) เพราะมัลแวร์มีหลายชนิด แต่ละชนิดก็ไม่เหมือนกัน
คำจำกัดความ

ไวรัสเป็นโปรแกรมประเภทที่สามารถแพร่ขยายตัวเองได้ วิธีการในการจำแนกว่าส่วนของโปรแกรมนั้นเป็นไวรัสหรือไม่ นั้นดูจากการที่โปรแกรมสามารถแพร่กระจายตัวได้โดยผ่านทางพาหะ (โฮสต์)
บ่อยครั้งที่ผู้คนจะสับสนระหว่างไวรัสกับเวิร์ม เวิร์มนั้นจะมีลักษณะของการแพร่กระจายโดยไม่ต้องพึ่งพาหะ
ส่วนไวรัสนั้นจะสามารถแพร่กระจายได้ก็ต่อเมื่อมีพาหะนำพาไปเท่านั้น เช่น ทางเครือข่าย หรือทางแผ่นดิสก์ โดยไวรัสนั้นอาจฝังตัวอยู่กับแฟ้มข้อมูล และเครื่องคอมพิวเตอร์จะติดไวรัสเมื่อมีการเรียกใช้แฟ้มข้อมูลนั้น
เนื่องจากไวรัสในปัจจุบันนี้ได้อาศัยบริการเครือข่ายบนเครื่องคอมพิวเตอร์ เช่น เวิลด์ไวด์เว็บ อีเมล และระบบแฟ้มข้อมูลร่วมในการแพร่กระจายด้วย จึงทำให้ความแตกต่างของไวรัสและเวิร์มในปัจจุบันนั้นไม่ชัดเจน
ไวรัสสามารถติดพาหะได้หลายชนิด ที่พบบ่อยคือ แฟ้มข้อมูลที่สามารถปฏิบัติการได้ของซอฟต์แวร์ หรือส่วนระบบปฏิบัติการ ไวรัสยังสามารถติดไปกับบู๊ตเซคเตอร์ของแผ่นฟลอปปีดิสก์ แฟ้มข้อมูลประเภทสคริปต์ ข้อมูลเอกสารที่มีสคริปต์แมโคร นอกเหนือจากการสอดแทรกรหัสไวรัสเข้าไปยังข้อมูลดั้งเดิมของพาหะแล้ว ไวรัสยังสามารถเปลี่ยนแปลงข้อมูลเดิมในพาหะ และอาจทำการแก้ไขให้รหัสไวรัสถูกเรียกขึ้นมาทำงานเมื่อพาหะถูกเรียกใช้งาน อันที่จริงไม่ใช่
ประเภทของไวรัสคอมพิวเตอร์ > บูตเซกเตอร์ไวรัส

บูตเซกเตอร์ไวรัส (boot sector virus) คือไวรัสคอมพิวเตอร์ที่แพร่เข้าสู่เป้าหมายในระหว่างเริ่มทำการบูตเครื่อง ส่วนมากมันจะติดต่อเข้าสู่แผ่นฟลอปปี้ดิสก์ระหว่างกำลังสั่งปิดเครื่อง เมื่อนำแผ่นที่ติดไวรัสนี้ไปใช้กับเครื่องคอมพิวเตอร์เครื่องอื่นๆ ไวรัสก็จะเข้าสู่เครื่องคอมพิวเตอร์ตอนเริ่มทำงานทันที
บูตไวรัสจะติดต่อเข้าไปอยู่ส่วนหัวสุดของฮาร์ดดิสก์ ที่มาสเตอร์บูตเรคคอร์ด (master boot record) และก็จะโหลดตัวเองเข้าไปสู่หน่วยความจำก่อนที่ระบบปฏิบัติการจะเริ่มทำงาน ทำให้เหมือนไม่มีอะไรเกิดขึ้น
ประเภทของไวรัสคอมพิวเตอร์ > ไฟล์ไวรัส

ไฟล์ไวรัส(file virus) คือไวรัสที่เก็บตัวเองอยู่ในแฟ้มข้อมูล ซึ่งโดยส่วนใหญ่แล้วจะเป็นแฟ้มข้อมูลแบบ Executable ได้แก่ไฟล์ประเภท .EXE .COM .DLL เป็นต้น การทำงานของไวรัสคือจะไปติดบริเวณ ท้ายแฟ้มข้อมูล
แต่จะมีการเขียนคำสั่งให้ไปทำงานที่ตัวไวรัสก่อน เสมอ เมื่อมีการ เปิดใช้แฟ้มข้อมูล ที่ติดไวรัส คอมพิวเตอร์ก็จะถูกสั่งให้ไปทำงานบริเวณ ส่วนที่เป็นไวรัสก่อน แล้วไวรัสก็จะฝังตัวเองอยู่ในหน่วยความจำเพื่อ ติดไปยังแฟ้มอื่นๆ ต่อไป
ประเภทของไวรัสคอมพิวเตอร์ > หนอนอินเทอร์เน็ต

หนอนอินเทอร์เน็ต (Worm) เป็นรูปแบบหนึ่งของไวรัส มีความสามารถในการทำลายระบบในเครื่องคอมพิวเตอร์สูงที่สุดในบรรดาไวรัสทั้งหมด สามารถกระจายตัวได้รวดเร็ว ผ่านทางระบบอินเทอร์เน็ต ซึ่งสาเหตุที่เรียกว่าหนอนนั้น คงจะเป็นลักษณะของการกระจายและทำลาย ที่คล้ายกับหนอนกินผลไม้ ที่สามารถกระจายตัวได้มากมาย รวดเร็ว และเมื่อยิ่งเพิ่มจำนวนมากขึ้น ระดับการทำลายล้างยิ่งเพิ่มมากขึ้น
ประเภทของไวรัสคอมพิวเตอร์ > อื่นๆ > ม้าโทรจัน

ม้าโทรจัน ( Trojan horse) หมายถึง โปรแกรมคอมพิวเตอร์ที่ถูกบรรจุเข้าไปในคอมพิวเตอร์ เพื่อลอบเก็บข้อมูลของคอมพิวเตอร์เครื่องนั้น เช่น ข้อมูลชื่อผู้ใช้ รหัสผ่าน เลขที่บัญชีธนาคาร หมายเลขบัตรเครดิต และข้อมูลส่วนบุคคลอื่น ๆ โดยส่วนใหญ่แฮกเกอร์จะส่งโปรแกรมเข้าไปในคอมพิวเตอร์เพื่อดักจับข้อมูลดังกล่าว แล้วนำไปใช้ในการเจาะระบบ และเพื่อโจมตีคอมพิวเตอร์, เซิร์ฟเวอร์, หรือระบบเครือข่ายอีกที ซึ่งเป็นที่รู้จักกันในชื่อการโจมตีเพื่อ "ปฏิเสธการให้บริการ" (Denial of Services)
การติดม้าโทรจันนั้น ไม่เหมือนกับไวรัส และหนอน ที่จะกระจายตัวได้ด้วยตัวมันเอง แต่โทรจัน (คอมพิวเตอร์)จะถูกแนบมากับ อีการ์ด อีเมล หรือโปรแกรมที่มีให้ดาวน์โหลดตามอินเทอร์เน็ตในเว็บไซต์ใต้ดิน
สคริปต์ไวรัส
สคริปต์ไวรัส ( Scripts Viruses) ไวรัสสายพันธุ์นีเขียนขึนมาจากภาษาทีใช้ในการเขียนโปรแกรม เช่น VBScript, JavaScript. ไวรัสคอมพิวเตอร์เหล่านีจะทํางานเมือผู้ใช้เปิดหรือเรียกใช้งานไฟล์นามสกุล .vbs, . js ทีเป็นไวรัส ซึงอาจจะติดมาจากการเรียกดูไฟล์ HTML ในหน้าเว็บเพจ บนเครือข่ายอินเทอร์เน็ต
สแปมเมล
สแปมเมล ( Spam mail) คืออีเมลที่เราไม่ต้องการ หรืออีเมลขยะที่ถูกส่งออกจากผู้ส่งจำนวนมากไปยังรายชื่อผู้รับตามอำเภอใจ โดยปกติสแปมจะถูกส่งไปเพื่อวัตถุประสงค์ทางการค้า สามารถส่งในปริมาณมากโดยบ็อตเน็ตอาจทำให้ผู้รับที่เผลอไปคลิกหรือเชื่อในอีเมลนั้นสูญเสียข้อมูลส่วนตัว รวมถึงทรัพย์สินได้ ทำไมถึงมาเป็น Spam mail.
ไวรัสมาโคร
ไวรัสมาโคร คือ ไวรัสคอมพิวเตอร์ ประเภทหนึ่งที่เขียนด้วยภาษาแมโครเดียวกับที่ใช้ทำงานอัตโนมัติในโปรแกรมซอฟต์แวร์ เช่น Word, PowerPoint และ Excel ไวรัสประเภทนี้ไม่จำเพาะกับระบบปฏิบัติการใดระบบหนึ่ง (OS) เนื่องจากแมโครที่เป็นอันตรายมักพบได้ในเอกสาร สเปรดชีต หรือลิงก์
ดูเพิ่ม

โปรแกรมป้องกันไวรัส
รายชื่อไวรัสคอมพิวเตอร์
ปรัชญา ปิ่นแก้ว

| ปรัชญา ปิ่นแก้ว |
| --- | --- |

สารนิเทศภูมิหลัง
เกิด: 2 กันยายน พ.ศ. 2505 (62 ปี) ปรัชญา ปิ่นแก้ว
อาชีพ: ผู้กำกับภาพยนตร์, นักเขียนบทภาพยนตร์, ผู้อำนวยการสร้างภาพยนตร์
ฐานข้อมูล
IMDb
ThaiFilmDb
ปรัชญา ปิ่นแก้ว เกิดวันที่ 2 กันยายน พ.ศ. 2505 เป็นผู้กำกับภาพยนตร์ไทย นักเขียนบทภาพยนตร์ และ ผู้ควบคุมการสร้าง ผลงานภาพยนตร์สร้างชื่อคือเรื่อง องค์บาก และ ต้มยำกุ้ง
ประวัติ

ปรัชญา ปิ่นแก้ว เกิดที่อำเภอปากช่อง จังหวัดนครราชสีมา จบการศึกษาชั้นประถมจากโรงเรียนสุขานารี ระดับมัธยมศึกษาจากโรงเรียนบุญวัฒนา และระดับประกาศนียบัตรวิชาชีพชั้นสูง ที่คณะสถาปัตยกรรม สถาบันเทคโนโลยีราชมงคล วิทยาเขตภาคตะวันออกเฉียงเหนือ นครราชสีมา ปัจจุบันคือ มหาวิทยาลัยเทคโนโลยีราชมงคลอีสาน
เริ่มเป็นผู้กำกับศิลป์ให้กับบริษัท แพคช๊อท ในปี พ.ศ. 2530 ในตำแหน่งอาร์ทไดเร็คเตอร์ และ ตำแหน่งครีเอทีฟ โดยเป็นผู้กำกับมิวสิกวิดีโอที่บริษัทอาร์เอส โปรโมชั่น ได้รับรางวัลจากการประกวดอยู่หลายหน โดยเฉพาะได้รับรางวัลโทรทัศน์ทองคำ ผู้กำกับมิวสิกวิดีโอยอดเยี่ยม 4 ครั้ง จากเพลงเก็บตะวัน ของอิทธิ พลางกูร เพลงลูกผู้ชาย ของฉัตรชัย เปล่งพานิช เพลงกระจกร้าว ของไฮร็อก และเพลงนานแสนนาน ของไฮร็อก
ปี พ.ศ. 2535 ได้เริ่มงานกำกับภาพยนตร์ภาพยนตร์เรื่องแรกคือ รองต๊ะแล่บแปล๊บ จากนั้นกำกับภาพยนตร์และอำนวยการสร้างภาพยนตร์อีกเป็นจำนวนมาก อาทิเช่น เกิดอีกทีต้องมีเธอ, ปอบหวีดสยอง, มนต์เพลงลูกทุ่ง เอฟ.เอ็ม, 7 ประจัญบาน, FAKE โกหกทั้งเพ, เฮี้ยน, นายอโศกกับนางสาวเพลินจิต, คน ผี ปีศาจ, บอดี้การ์ดหน้าเหลี่ยม, เอกซ์แมน แฟนพันธุ์เอกซ์, เกิดมาลุย, 7 ประจัญบาน 2, ฟอร์มาลีนแมน รักเธอเท่าฟ้า, เฉิ่ม, เสือร้องไห้, มนุษย์เหล็กไหล ฯลฯ และภาพยนตร์ที่สร้างชื่อคือ องค์บาก ต้มยำกุ้ง
และช็อคโกแลต ปี 2551 ภาพยนตร์เรื่อง ฝัน-หวาน-อาย-จูบ (4Romances) กำกับตอน"หวาน"
ต่อมาได้ลาออกจากบริษัทอาร์เอสฟิล์มเมื่อปี พ.ศ. 2540 มาเปิดบริษัทค่ายเพลงเมกเกอร์เฮด ในเครือ จีเอ็มเอ็ม แกรมมี่ ปี พ.ศ. 2542 เปิดค่ายเพลงและภาพยนตร์บาแรมยู
ปี พ.ศ. 2552 ได้รับพระราชทานปริญญาดุษฎีบัณฑิตกิตติมศักดิ์ จากมหาวิทยาลัยเทคโนโลยีราชมงคลอีสาน
ปรัชญา ปิ่นแก้ว มีภาพยนตร์ที่ชื่นชอบ คือ Jurassic Park ของสตีเวน สปีลเบิร์ก, Alien ของริดลีย์ สกอตต์ และTitanic ของเจมส์ คาเมรอน ขณะที่ภาพยนตร์ไทย คือ มือปืน ของหม่อมเจ้าชาตรีเฉลิม ยุคล
ผลงานกำกับภาพยนตร์

รองต๊ะแล่บแปล๊บ (2535)
เกิดอีกทีต้องมีเธอ (2538)
องค์บาก (2546)
ต้มยำกุ้ง (2548)
เหล็กไหล (2549)
ช็อคโกแลต (2551)
ฝัน หวาน อาย จูบ (2551)
ปาย อิน เลิฟ (2552)
คนล่าเมฆ (2553)
เสน่ห์กรุงเทพ (2553)
Elephant White (2554)
วอนโดนเตะ!! (2554)
ต้มยำกุ้ง 2 (2556)
ช็อคโกแลต 2‎ (2553)
ลูกทุ่ง ซิกเนเจอร์ (2559)
ของขวัญ (2560)
Sisters กระสือสยาม (2562)
วงแหวนใต้สำนึก (2563)
ผลงานกำกับภาพยนตร์ > ผลงานแสดงภาพยนตร์

ฝันโคตรโคตร (2552)
เดอะสตันต์ (2556)
ผลงานกำกับภาพยนตร์ > โปรดิวเซอร์

องค์บาก (2546)
เกิดมาลุย (2547)
บอดี้การ์ดหน้าเหลี่ยม (2547)
แหยม ยโสธร (2548)
7 ประจัญบาน 2 (2548)
ศพ (2549)
ฅนไฟบิน (2549)
มนุษย์เหล็กไหล (2549)
โอปปาติก เกิดอมตะ (2550)
บอดี้การ์ดหน้าเหลี่ยม 2 (2550)
อสุจ๊าก (2550)
สวยลากไส้ (2550)
รักแห่งสยาม (2550)
วิดีโอคลิป (2550)
องค์บาก 2 (2551)
ช็อคโกแลต (2551)
ว้อหมาบ้ามหาสนุก (2551)
วงษ์คำเหลา (2552)
แหยม ยโสธร 2 (2552)
หลวงพี่กับผีขนุน (2552)
โป๊ะแตก (2553)
จั๊กกะแหล๋น (2554)
ใหม่กะหม่ำ โดนกะโดน (2554)
อันธพาล (2555)
ต้มยำกุ้ง 2 (2556)
ฤดูที่ฉันเหงา (2556)
ปอบหน้าปลวก (2557)
อาปัติ (2558)
ขุนพันธ์ (2559)
ลูกทุ่ง ซิกเนเจอร์ (2559)
ของขวัญ (2560)
15+ iQ กระฉูด (2560)
หมอลำมาเนีย เขย่าลูกคอ รอให้เธอมารัก (2562)
Sisters กระสือสยาม (2562)
ผลงานกำกับภาพยนตร์ > กำกับมิวสิกวิดีโอ

เพลง เก็บตะวัน ของ อิทธิ พลางกูร (2531)
เพลง ลูกผู้ชาย ของ ฉัตรชัย เปล่งพานิช (2532)
เพลง กระจกร้าว ของ ไฮร็อก (2533)
เพลง นานแสนนาน ของ ไฮร็อก (2533)
ผลงานกำกับภาพยนตร์ > ควบคุมการสร้าง

ปอบหวีดสยอง (2544)
มนต์เพลงลูกทุ่ง เอฟ.เอ็ม. (2545)
องค์บาก (2546)
เกิดมาลุย (2547)
ต้มยำกุ้ง (2548)
ฅนไฟบิน (2549)
ว้อหมาบ้ามหาสนุก (2551)
องค์บาก 2 (2551)
หลวงพี่กับผีขนุน (2552)
จั๊กกะแหล๋น (2554)
ต้มยำกุ้ง 2 (2556)
ผลงานกำกับภาพยนตร์ > บทภาพยนตร์

รองต๊ะแล่บแปล๊บ (2535)
องค์บาก (2546)
รับน้องสยองขวัญ (2548)
ลูกทุ่ง ซิกเนเจอร์ (2559)
ของขวัญ (2560)
ผลงานกำกับภาพยนตร์ > อำนวยการสร้าง

ปอบหวีดสยอง (2544)
999-9999 ต่อติดตาย (2545)
มนต์เพลงลูกทุ่ง เอฟ.เอ็ม. (2545)
7 ประจัญบาน (2545)
สยิว (2546)
เฮี้ยน (2546)
FAKE โกหกทั้งเพ (2546)
นายอโศกกับนางสาวเพลินจิต (2546)
องค์บาก (2546)
คน ผี ปีศาจ (2547)
บอดี้การ์ดหน้าเหลี่ยม (2547)
ฟอร์มาลีนแมน รักเธอเท่าฟ้า (2547)
เอกซ์แมน แฟนพันธุ์เอกซ์ (2547)
เกิดมาลุย (2547)
เฉิ่ม (2548)
ต้มยำกุ้ง (2548)
7 ประจัญบาน 2 (2548)
เสือร้องไห้ (2548)
แหยม ยโสธร (2548)
มนุษย์เหล็กไหล (2549)
โคลิค เด็กเห็นผี (2549)
โคตรรักเอ็งเลย (2549)
13 เกมสยอง (2549)
ฅนไฟบิน (2549)
อสุจ๊าก (2550)
สวยลากไส้ (2550)
รักแห่งสยาม (2550)
โอปปาติก เกิดอมตะ (2550)
บอดี้การ์ดหน้าเหลี่ยม 2 (2550)
ช็อคโกแลต (2551)
ว้อหมาบ้ามหาสนุก (2551)
องค์บาก 2 (2551)
ฮักนะ 'สารคาม (2553)
พุ่มพวง (2554)
หลุดสี่หลุด (2554)
คืนวันเสาร์ถึงเช้าวันจันทร์ (2555)
ผลงานกำกับภาพยนตร์ > กำกับละคร

เหล็กไหล (2549)
คาราบาว เดอะซีรีส์ (2556)
แหล่งข้อมูลอื่น

ปรัชญา ปิ่นแก้ว ที่ฐานข้อมูลภาพยนตร์และละครไทย
| ด ค กรักแห่งสยาม |
| --- | --- |
 รางวัลที่ได้รับ  ดีวีดี  "กันและกัน" 
ทีมงาน:  ชูเกียรติ ศักดิ์วีระกุล (กำกับและบทภาพยนตร์)  สมศักดิ์ เตชะรัตนประเสริฐ (อำนวยการสร้าง)  ปรัชญา ปิ่นแก้ว (อำนวยการสร้าง)  สุกัญญา วงศ์สถาปัตย์ (อำนวยการสร้าง) 
นักแสดงหลัก:  สินจัย เปล่งพานิช  เฌอมาลย์ บุญยศักดิ์  ทรงสิทธิ์ รุ่งนพคุณศรี  มาริโอ้ เมาเร่อ  วิชญ์วิสิฐ หิรัญวงษ์กุล  กัญญา รัตนเพชร์  อธิชา พงศ์ศิลป์พิพัฒน์ 
ดูเพิ่ม:  วงออกัส  สหมงคลฟิล์ม  สยามสแควร์ 
  หมวดหมู่   โครงการวิกิ   สถานีย่อย 
| ด ค กผลงานโดย ปรัชญา ปิ่นแก้ว |
| --- | --- | --- |
| กำกับภาพยนตร์ |  รองต๊ะแล่บแปล๊บ (2535)  เกิดอีกทีต้องมีเธอ (2538)  องค์บาก (2546)  ต้มยำกุ้ง (2548)  ช็อคโกแลต (2551)  ฝัน-หวาน-อาย-จูบ (2551)  Elephant White (2554)  วอนโดนเตะ!! (2554)  ต้มยำกุ้ง 2 (2556)  |  |
| อำนวยการสร้าง |  ปอบหวีดสยอง (2544)  999-9999 ต่อติดตาย (2545)  มนต์เพลงลูกทุ่ง เอฟ.เอ็ม. (2545)  7 ประจัญบาน (2545)  สยิว (2546)  เฮี้ยน (2546)  FAKE โกหกทั้งเพ (2546)  องค์บาก (2546)  คน ผี ปีศาจ (2547)  เกิดมาลุย (2547)  เฉิ่ม (2548)  ต้มยำกุ้ง (2548)  มนุษย์เหล็กไหล (2549)  อสุจ๊าก (2550)  สวยลากไส้ (2550)  โอปปาติก เกิดอมตะ (2550)  รักแห่งสยาม (2550)  ช็อคโกแลต (2551)  นาค (2551)  องค์บาก 2 (2551)  |  |
| บทภาพยนตร์ |  องค์บาก (2546)  ต้มยำกุ้ง (2548)  |  |
ศูนย์ที่พักพิงชั่วคราวสำหรับผู้หลบหนีเข้าเมืองจากกัมพูชาเขาอีด่าง

| ศูนย์ที่พักพิงชั่วคราวสำหรับผู้หลบหนีเข้าเมืองจากกัมพูชาเขาอีด่าง |
| --- | --- |
ค่ายผู้ลี้ภัย
ศูนย์ฯ เขาอีด่างในเดือนเมษายน พ.ศ. 2533
สมญา: KID, ศูนย์ฯ เขาอีด่าง, ศทก. เขาอีด่าง
ศูนย์ที่พักพิงชั่วคราวสำหรับผู้หลบหนีเข้าเมืองจากกัมพูชาเขาอีด่างตำแหน่งในประเทศไทยแสดงแผนที่จังหวัดสระแก้วศูนย์ที่พักพิงชั่วคราวสำหรับผู้หลบหนีเข้าเมืองจากกัมพูชาเขาอีด่างศูนย์ที่พักพิงชั่วคราวสำหรับผู้หลบหนีเข้าเมืองจากกัมพูชาเขาอีด่าง (ประเทศไทย)แสดงแผนที่ประเทศไทย
พิกัด: 13°53′38″N 102°40′03″E﻿ / ﻿13.89389°N 102.66750°E﻿ / 13.89389; 102.66750
ประเทศ:  ไทย
จังหวัด:  สระแก้ว
อำเภอ: โคกสูง
จัดสร้างขึ้นโดย UNHCR ตามคำสั่งของ รัฐบาลไทย: 21 พฤศจิกายน พ.ศ. 2522
การปกครอง
 • ผู้ดูแล:  ข้าหลวงใหญ่ผู้ลี้ภัยแห่งสหประชาชาติ  กระทรวงมหาดไทย
 • เจ้าของพื้นที่: รัฐบาลไทย
พื้นที่
 • ทั้งหมด: 2.3 ตร.กม. (0.9 ตร.ไมล์)
ประชากร (มีนาคม 2523)
 • ทั้งหมด: 160,000 คน
 • ความหนาแน่น: 69,565 คน/ตร.กม. (180,170 คน/ตร.ไมล์)
ศูนย์ที่พักพิงชั่วคราวสำหรับผู้หลบหนีเข้าเมืองจากกัมพูชาเขาอีด่าง (อังกฤษ: Khao-I-Dang Holding Center; เขมร: ខៅអ៊ីដាង) เป็นค่ายผู้ลี้ภัยชาวกัมพูชา ห่างไปทางเหนือของอรัญประเทศประมาณ 20 กิโลเมตร ในจังหวัดปราจีนบุรี (ปัจจุบันคืออำเภอตาพระยา จังหวัดสระแก้ว) ถือเป็นค่ายผู้ลี้ภัยที่มีอายุยาวนานที่สุดบนชายแดนไทย–กัมพูชา ก่อตั้งขึ้นเมื่อปลายปี พ.ศ. 2522 โดยกระทรวงมหาดไทยและสำนักงานข้าหลวงใหญ่ผู้ลี้ภัยแห่งสหประชาชาติ (UNHCR) ซึ่งแตกต่างจากค่ายอื่น ๆ บนชายแดนที่บริหารโดยพันธมิตรที่ประกอบด้วยกองทุนเพื่อเด็กแห่งสหประชาชาติ (UNICEF) โครงการอาหารโลก คณะกรรมการกาชาดระหว่างประเทศ (ICRC) (ในช่วงสั้น ๆ) และหลังปี พ.ศ. 2525 โดยหน่วยบรรเทาทุกข์ชายแดนแห่งสหประชาชาติ (UNBRO) ค่ายนี้รองรับผู้ลี้ภัยที่หลบหนีจากสงครามกัมพูชา–เวียดนาม
การก่อสร้างค่าย

ในภาคตะวันออกของประเทศไทย ห่างจากชายแดนกัมพูชาไปไม่กี่ไมล์ มีการเปิดบ้านไม้ไผ่และมุงจากเมื่อวันที่ 21 พฤศจิกายน พ.ศ. 2522 หลังจากการล่มสลายของเขมรแดง หลังจากจัดตั้งค่ายฉุกเฉินสำหรับผู้ลี้ภัยที่สระแก้ว กระทรวงมหาดไทยของไทยได้อนุญาตให้ มาร์ค มัลลอค บราวน์ จาก UNHCR สร้างค่ายที่สองที่เชิงเขาอีด่าง
ตามที่มาร์ติน บาร์เบอร์ หัวหน้าหน่วยกัมพูชาของ UNHCR กล่าวว่า "พื้นที่ดังกล่าวครอบคลุมพื้นที่ 2.3 ตารางกิโลเมตรบนเนินเขาที่ลาดเอียงเล็กน้อย มีระบบระบายน้ำที่ดี พื้นที่ดังกล่าวเปิดทำการได้...หลังจากใช้เวลาเตรียมการเพียงสี่วันในการสร้างและออกแบบโดยรวมของค่ายและพัฒนาโครงสร้างพื้นฐาน (ถนน ถังเก็บน้ำ และห้องสุขา) ของ "ส่วน" แรก ค่ายดังกล่าวแบ่งออกเป็นส่วนต่าง ๆ ที่สามารถรองรับผู้คนได้ 10,000–12,000 คน แต่ละส่วนมีพื้นที่ที่จัดสรรไว้สำหรับที่อยู่อาศัยที่เหมาะสมและบริการที่จำเป็น รวมถึงผลิตภัณฑ์เสริมอาหาร
ประชากรค่าย

เมื่อวันที่ 19 ตุลาคม พ.ศ. 2522 พลเอก เกรียงศักดิ์ ชมะนันทน์ นายกรัฐมนตรีของไทยได้ออกนโยบาย "เปิดประตู" ซึ่งอนุญาตให้ผู้ลี้ภัยชาวกัมพูชาข้ามพรมแดนได้อย่างปลอดภัยและอาศัยอยู่ในสถานที่เฉพาะ เขาอีด่าง (ซึ่งหน่วยงานให้ความช่วยเหลือเรียกว่า KID ย่อมาจาก Khao-I-Dang ในภาษาอังกฤษ) มีวัตถุประสงค์เพื่อใช้เป็นศูนย์กักกันชั่วคราวสำหรับผู้ลี้ภัยที่จะส่งตัวกลับกัมพูชาหรือส่งตัวไปประเทศที่สาม ในวันแรกมีผู้เดินทางมาถึง 4,800 คน และภายในวันที่ 31 ธันวาคม มีผู้เดินทางมาถึง 84,800 คน ระหว่างเดือนพฤศจิกายน พ.ศ. 2522 ถึงสิ้นเดือนมกราคม พ.ศ. 2523 ผู้ลี้ภัยเดินทางมาถึงค่ายเฉลี่ยวันละ 1,600 คน นโยบายเปิดประตูของประเทศไทยสิ้นสุดลงอย่างกะทันหันเมื่อวันที่ 24 มกราคม พ.ศ. 2523 และศูนย์ฯ เขาอีด่างก็ปิดรับผู้อพยพรายใหม่
เดิมทีมีแผนที่จะกักกันผู้ลี้ภัยจำนวน 300,000 คน ในที่สุดจำนวนประชากรก็เพิ่มขึ้นเป็น 160,000 คนในเดือนมีนาคม พ.ศ. 2523 ต่อมา เมื่อศูนย์ฯ เขาอีด่างกลายเป็นศูนย์กักขังหลักสำหรับผู้ลี้ภัยที่รอวีซ่าจากประเทศที่สาม การลักลอบเข้าไปในค่ายอย่างผิดกฎหมายเป็นที่ต้องการอย่างมากจากผู้ลี้ภัยที่ต้องการหลบหนีจากกัมพูชา และทำให้การลักลอบขนของ การโจรกรรม และความรุนแรงก็ลุกลามเกินการควบคุม ในเดือนกรกฎาคมและสิงหาคม พ.ศ. 2523 สำนักงานข้าหลวงใหญ่ผู้ลี้ภัยแห่งสหประชาชาติเริ่มย้ายผู้ลี้ภัยจำนวนมากออกจากศูนย์ฯ เขาอีด่างไปยังพนัสนิคม จังหวัดชลบุรี, ค่ายผู้ลี้ภัยสระแก้ว 2, ค่ายอพยพไม้รูด จังหวัดตราด และค่ายอพยพกาบเชิง จังหวัดสุรินทร์ ในเดือนธันวาคม พ.ศ. 2525 จำนวนประชากรลดลงเหลือ 40,134 คน เนื่องจากผู้ลี้ภัยถูกส่งตัวกลับไปยังประเทศโดยการบังคับ ส่งไปยังประเทศที่สาม หรือส่งกลับไปยังค่ายในพื้นที่ชายแดน
ประชากรค่าย > ผู้อยู่อาศัยในค่าย

การที่ผู้ลี้ภัยจำนวนมากมีการศึกษาและประสบการณ์ด้านการบริหาร สุขภาพ การสอน หรือทักษะทางเทคนิคเข้ามาอยู่ในศูนย์ฯ เขาอีด่าง ทำให้ปัญหาด้านภาษาลดลง และช่วยให้ผู้ลี้ภัยสามารถมีส่วนร่วมในกิจกรรมทุกสาขาได้ตั้งแต่เนิ่น ๆ
ชาวกัมพูชาหลายคนจำได้ว่าเคยอยู่ที่ศูนย์ฯ เขาอีด่าง รวมถึง ดร.ฮัง เอส. โงร์ จากภาพยนตร์เรื่อง ทุ่งสังหาร ซึ่งเคยทำงานในโรงพยาบาลคณะกรรมการกาชาดระหว่างประเทศ ขนาด 400 เตียงในปี พ.ศ. 2522 (ในฐานะผู้ลี้ภัย) ฉากสุดท้ายในภาพยนตร์ถ่ายทำที่ศูนย์ฯ เขาอีด่าง ในปี พ.ศ. 2526 ในแผนกศัลยกรรมที่ ดร.โงร์ เคยทำงานอยู่ อดีตผู้ลี้ภัยที่เคยเล่าประสบการณ์ของตนในศูนย์ฯ เขาอีด่าง ได้แก่ โมลีดา ซิมูเซียก, จันฤทธี ฮิม, โอนิ วิธานัม และ โมห์ม พัท
บริการในค่าย

การจัดหาอาหารและน้ำให้เพียงพอถือเป็นปัญหาสำคัญด้านการขนส่ง น้ำจะถูกนำมาโดยรถบรรทุกจากพื้นที่ส่งเสบียงที่อยู่ห่างออกไปหนึ่งถึงสองชั่วโมงทุกวัน น้ำถูกจัดสรรไว้ที่ 10–15 ลิตรต่อคนต่อวันในค่าย และ 50–60 ลิตรต่อผู้ป่วยในโรงพยาบาลต่อวัน
บริการด้านการศึกษาและการแพทย์จัดทำโดยองค์กรบรรเทาทุกข์ของไทยและต่างประเทศ ไม่นานนัก ศูนยฯ เขาอีด่างก็กลายเป็นค่ายที่มีบริการมากที่สุดบนชายแดนไทย-กัมพูชา และอาจเป็นค่ายผู้ลี้ภัยที่มีบริการที่ครบวงจรที่สุดในโลก ในช่วงต้นปี พ.ศ. 2523 มีหน่วยงานอาสาสมัคร 37 แห่งทำงานในค่าย บริการด้านสุขภาพส่วนใหญ่ดำเนินการโดยคณะกรรมการกาชาดระหว่างประเทศ (ICRC), องค์การแพทย์ไร้พรมแดน, สภากาชาดไทย, CARE, Irish Concern, Catholic Relief Services, International Rescue Committee, American Refugee Committee, Christian and Missionary Alliance, OXFAM, Handicap International, Malteser International และ YWAM